als_Latn dik_Latn sag_Latn
Lëvizja ‘Vetëvendosja’ ka nisur rreth orës 12:00 të ditës së sotme protestën e dytë kundër qeverisë për të kërkuar shkarkimin e ministrit serb Aleksandër Jabllanoviç, i cili disa ditë më parë fyeu gjakovarët duke i quajtur egërsira. Por në vetëm 20 minuta protestë, situata është tensionuar dhe ka pasur përleshje fizike mes protestuesve qe tentonin të kalonin rrethimin policor per ne seline qeveritare, dhe forcave te shumta policore qe ishin angzhuar në mbrojtje te saj. Drejt policise jane hedhur gurë e sende të tjera ndersa kjo është përgjigjur me gaz lotsjellës.
Shumë protestues kane mbetur te lenduar nga gazi lotsjelles i hedhur masivisht nga policia per te shperndare turmen e mbledhur ne sheshin “Skënderbeu”, mes tyre edhe kreu i VV, Albin Kurti dhe kandidati i ardhshme per kryetar te VV, Visar Ymeri, ndërkohë qe edhe disa policë gjithashtu jane lenduar per shkak te hedhjes se gureve dhe sendeve te tjera ne drejtim te tyre.
Ndërkohë forcat e sigurisë kanë shoqëruar disa persona për dhunën e ushtruar gjatë protestës së sotme.
Mijëra persona nga qytete të ndryshme të vendit i ishin përgjigjur thirrjes së Vetëvendosjes për të protestuar në sheshin ‘Skënderbeu’ të Prishtinës. Me flamuj kombëtarë shqiptarë në duar dhe thirrjet ‘Isën e japim, Trepçën s’e japim’, protestuesit i kanë kërkuar kryeministrit të reagojë duke shkarkuar ministrin serb të kabinetit të tij, Jabllanoviç, i cili sipas tyre nuk mund të përfaqësojë një popull që i quan egërsira.
Ndërkohë më herët policia e Kosovës lajmëroi se ka marrë të gjitha masat për një protestë që sipas tyre është e paligjshme dhe e palajmëruar më parë, ndërsa u theksua se nuk do të tolerohet asnjë akt dhunë, siç ndodhi në protestën e dy ditëve më parë, ku të gjitha xhamat e selisë së qeverisë u thyen.
Burimi: Shqip
als_Latn als_Latn als_Latn als_Latn als_Latn als_Latn